Suomi yleisurheilun Euroopan-mestaruuskilpailuissa 1990

Suomi yleisurheilun Euroopan-mestaruuskilpailuissa 1990 käsittelee Suomen joukkuetta yleisurheilun Euroopan-mestaruuskilpailuissa Splitissä 1990.

Ennakko-odotukset
Suomen EM-joukkue valittiin kahdessa osassa elokuun 1990 aikana. Suomen Urheiluliiton hallitus toteutti poikkeuksellisen löysää linjaa ja valitsi Splitiin lähes kaikki EM-kisarajan saavuttaneet urheilijat. Joukkueeseen tuli valituksi kaikkiaan 49 urheilijaa, joista kuitenkin 16-vuotias korkeushyppääjä Katja Kilpi vetäytyi kisoista opiskeluihin vedoten ja kymmenottelija Jarkko Finni sekä seiväshyppääjä Asko Peltoniemi jäivät pois loukkaantumisten takia. Lisäksi Juha Laukkanen jäi kotimaahan keihäänheiton varamieheksi, joten Splitiin matkusti 45 suomalaisurheilijaa.Siukonen & Ahola, 1990, s.164 SUL:n virallinen tavoite kisoihin oli neljä mitalia ja lisäksi viisi pistesijaa.Siukonen & Ahola, 1990, s.162 

Miehistä kenties suurimmat menestysodotukset kohdistuivat keihäänheittäjä Seppo Rätyyn, joka kisojen alla oli heittänyt Suomen ennätyksen 86,92.Siukonen & Ahola, 1990, s.184 Myös Kimmo Kinnusella uskottiin parhaassa tapauksessa olevan mahdollisuuksia keihäsmitaliin.Siukonen & Ahola, 1990, s.185 Realistisia toiveita palkintosijasta oli myös Jarmo Kärnällä, joka oli pituushypyn tasaisessa Euroopan tilastossa 10. sijalla tuloksella 805.Siukonen & Ahola, 1990, s.179 Näiden lisäksi kymmenottelija Petri Keskitalon ja kestävyysjuoksija Risto UlmalanSiukonen & Ahola, 1990, s.169 uskottiin pystyvän mitaleihin huippusuorituksilla.

Naisurheilijoista Päivi Tikkanen oli juossut kauden aikana 10 000 metrin Suomen ennätyksen 31.57,56,Siukonen & Ahola, 1990, s.191 jonka myötä hän oli lajin vahva mitalisuosikki.Siukonen & Ahola, 1990, s.192 Suomen ennätyksiin olivat pystyneet myös pituushyppääjä Ringa RopoSiukonen & Ahola, 1990, s.195 ja kävelijä Sari Essayah,Siukonen & Ahola, 1990, s.194 ja heillä uskottiin myös olevan mitalimahdollisuuksia, vaikka he eivät Euroopan tilastoissa aivan kärjessä olleetkaan. Kaksissa edellisissä EM-kisoissa neljänneksi sijoittunut keihäänheittäjä Tiina Lillak oli osoittanut nousukuntoa ja myös häntä pidettiin mahdollisena suomalaismitalistina.Siukonen & Ahola, 1990, s.197

Menestys
Suomen EM-joukkue jäi Splitissä kauas mitalitavoitteestaan, kun ainoan mitalin, toki kultaisen, toi keihäänheiton suuryllättäjä Päivi Alafrantti. Mestaruuden lisäksi suomalaiset saavuttivat 11 pistesijaa, joten siltä osin SUL:n tavoite ylittyi.

Kahdeksan parhaan joukkoon sijoittuneet
 Mitali  Nimi  Laji Kultaa  Päivi Alafrantti  keihäänheitto 5 Sari Essayah  10 kilometrin kävely 5 Seppo Räty  keihäänheitto 6 Päivi Tikkanen  3 000 metrin juoksu 6 Risto Ulmala  5 000 metrin juoksu 6 Valentin Kononen  50 kilometrin kävely 6 Jarmo Kärnä  pituushyppy 8 Harri Hänninen  5 000 metrin juoksu 8 Anna Suurnäkki  Tuija Helander  Satu Jääskeläinen  Sonja Finell  4 x 400 metrin viesti 8 Petri Peltoniemi  seiväshyppy 8 Ringa Ropo  pituushyppy 8 Kimmo Kinnunen  keihäänheitto

Juoksulajit ja kävelyt
Sisko Hanhijoki oli ollut EM-hallikisojen 60 metrillä kolmas vuonna 1989 ja viides vuonna 1990, joten myös Splitin 100 metrillä häneltä odotettiin finaalipaikkaa. Alkuerissä Hanhijoki juoksi 11,51, mutta jäi välierissä tästä ajasta kolme sadasosaa ja sijoittui eränsä viidenneksi jääden loppukilpailun ulkopuolelle. Erän kolmas ja neljäs saivat saman ajan kuin Hanhijoki. Myös 200 metrillä Hanhijoki pääsi välieriin.Siukonen & Ahola, 1990, s.179

Ari Suhonen oli noussut kaudella 1989 kansainvälisen huipun tuntumaan juostuaan 800 metrin Suomen ennätyksen 1.44,10.Siukonen & Ahola, 1990, s.167 Kesä 1990 oli kuitenkin vaikea eikä Suhonen selviytynyt Splitissä edes välieriin. Hän itse kertoi vaisuuden syyksi flunssan ja allergiset oireet.Siukonen & Ahola, 1990, s.168

Risto Ulmala keskittyi vain 5 000 metrin juoksuun, jonka kovavauhtisessa loppukirikamppailussa hän ei kuitenkaan aivan pystynyt mitalivauhtiin, vaan tuloksena oli kuudes sija. Myös Harri Hänninen sijoittui pisteille oltuaan kahdeksas.Siukonen & Ahola, 1990, s.170

Päivi Tikkanen piti päälajinaan 10 000 metrin kilpailua, mutta osallistui sitä ennen myös 3 000 metrin juoksuun, jonka loppukilpailuun hän selvisi helposti. Finaalissa tapahtui hitaan alkuvauhdin myötä kuitenkin tönimistä, jonka seurauksena pari kilpailijaa keskeytti ja Tikkanen sai piikkarista syvän haavan lähelle akillesjännettään. Vammastaan huolimatta Tikkanen kamppaili kärkivauhdissa, mutta joutui loppukirivaiheessa taipumaan kuudenneksi. Tikkasen jalkaan tullut vamma osoittautui kuitenkin niin pahaksi, että hän joutui keskeyttämään 10 000 metrin kilpailun 5 600 metrin kohdalla.

Aitajuoksuissa suomalaiset saavuttivat kolme välieräpaikkaa. Tuoreella nuorten maailmanmestarilla Antti Haapakoskella arveltiin olevan mahdollisuuksia jopa loppukilpailuun, mutta aivan sellaiseen vauhtiin hän ei välierissä pystynyt.Siukonen & Ahola, 1990, s.174 Naisten 400 metrin aidoissa Tuija Helander oli paras finaalin ulkopuolelle jääneistä juoksijoista, ja myös Anna Suurnäkki pääsi välieriin. Miesten vastaavalla matkalla Vesa-Pekka Pihlaviston tuoreella Suomen ennätyksellä 50,12 olisi taisteltu alkuerän voitosta, mutta Pihlavisto jäi EM-alkuerässään vasta kuudenneksi ja ulos välieristä.Siukonen & Ahola, 1990, s.176

Kävelykilpailuissa Valentin Kononen ja Sari Essayah tekivät nousujohteiset suoritukset. Vasta kolmatta 50 kilometrin kilpailuaan kävellyt 21-vuotias Kononen oli vielä 30 kilometrin kohdalla kymmenentenä, mutta nousi lopussa kuudenneksi.Siukonen & Ahola, 1990, s.177 Naisten 10 kilometrillä Essayah puolestaan paransi kilpailun loppupuoliskolla sijoituksensa viidenneksi.

Suomen naisilla oli joukkue sekä pikaviestissä että pitkässä viestissä. Pikaviestissä joukkue pääsi suoraan loppukilpailuun, kun osallistuvia joukkueita oli lopulta vain kahdeksan. Finaalissa Suomi ylitti maalilinjan kuudentena, mutta joukkueen suoritus hylättiin, koska ensimmäinen vaihto oli mennyt pitkäksi. Pitkään viestiin osallistui lopulta 11 joukkuetta, joten lajissa juostiin myös alkuerät. Suomi pääsi jatkoon oltuaan alkuerien kahdeksas, joka oli joukkueen sijoitus myös finaalissa.Siukonen & Ahola, 1990, s.199

Hyppylajit
Seiväshypyssä Jani Lehtonen ja Petri Peltoniemi selviytyivät EM-finaaliin hypättyään 530. Loppukesästä epävarmasti kilpaillut LehtonenSiukonen & Ahola, 1990, s.178 ei selvittänyt loppukilpailussa aloituskorkeuttaan 540, jonka Peltoniemi ylitti ensimmäisellään. Tämä jäi myös Peltoniemen lopputulokseksi, jolla hän sijoittui kilpailussa kahdeksanneksi.

Miesten pituushypyssä Jarmo Kärnä oli karsinnan paras tuloksellaan 813. Tämä onnistuminen vaati kuitenkin myös veronsa, kun Kärnän vanha selkäkramppi uusiutui. Finaalissa hän sai tuloksen vain ensimmäisellä hypyllä, jonka jälkeen muut yritykset olivat yliastuttuja. Kärnä oli tuloksellaan 795 ennen viimeistä kierrosta vielä neljännellä sijalla, mutta putosi lopulta kuudenneksi.Siukonen & Ahola, 1990, s.180 Kilpailussa kolmanneksi sijoittunut Jugoslavian Borut Bilac menetti kisojen jälkeen pronssimitalinsa dopingkäryn vuoksi, mutta asiaan liittyneiden epäselvyyksien vuoksi häntä ei lopulta kuitenkaan hylätty.

Naisten pituushypyn karsinnassa Ringa Ropo sijoittui avaushypyllään 676 neljänneksi. Ukkosmyrskyn häiritsemässä finaalissa Ropo hyppäsi avauskierroksella karsinnan tapaan 676 eikä pystynyt kilpailun edetessä enää parantamaan. Tulos riitti kilpailun kahdeksanteen sijaan.

Heittolajit ja ottelut
Heittolajeissa suomalaisten menestysodotukset kohdistuivat lähinnä keihäänheittoon. Moukarinheitossa tosin Juha Tiainen pääsi finaaliin ja saavutti parhaan EM-sijoituksensa oltuaan yhdeksäs. Keihäänheiton karsinnassa yksikään suomalaismies ei ylittänyt karsintarajaa, mutta Seppo Räty ja Kimmo Kinnunen selvittivät tiensä finaaliin hieman yli 79 metrin heitoillaan.

Miesten keihäänheiton loppukilpailun alkua häiritsi ukkosmyrsky, jonka vuoksi kilpailu myös keskeytettiin noin puoleksi tunniksi. Kahden kierroksen jälkeen Räty ja Kinnunen olivat alle 80 metrin tuloksilla sijoilla seitsemän ja kahdeksan eikä kumpikaan pystynyt parantamaan kolmannella heitollaan. Kukaan ei kuitenkaan pystynyt ohittamaan suomalaisia, jotka siten pääsivät kolmelle viimeiselle heittokierrokselle. Räty paransi tulostaan jokaisella jäljellä olevalla heitolla, mutta ei aivan päässyt mitalisijalle jäätyään viidenneksi. Myös Kinnunen heitti parhaansa viimeisellä yrityksellä, mutta hänen sijoituksekseen jäi kahdeksas.

Naisten keihäänheitosta ei puuttunut dramatiikkaa. Karsinnassa ensin Heli Rantasen yli 59 metriä kantanut heitto liputettiin virheellisesti yliastutuksi eikä heittoa mitattu. Kilpailun tekninen johto myönsi lopulta Rantaselle ylimääräisen loppukilpailupaikan. Päivi Alafrantti puolestaan heitti kaksi yli 60 metrin karsintaheittoa, jotka kuitenkin lopulta tuomittiin mitättömiksi keihään tultua lappeelleen alas. Suomalaisten protestin ja videonauhojen tutkimisen jälkeen Alafranttikin hyväksyttiin ylimääräisenä loppukilpailuun, jossa siis nähtiin yhteensä 14 heittäjää.Siukonen & Ahola, 1990, s.171   

Keihään loppukilpailussa ennakkosuosikki DDR:n Petra Felke joutui tyytymään hopeaan jäätyään maailmanennätyksestään yli 13 metriä ja kauden parhaastaankin yli 5 metriä. Päivi Alafrantti sen sijaan paransi viidennen kierroksen heitollaan ennätystään yli kaksi metriä ja voitti kilpailun 12 sentin erolla Felkeen. Tiina Lillak heitti karsinnassa yli 62 metriä mutta jäi finaalissa alle 59 metriin ja pistesijojen ulkopuolelle.Siukonen & Ahola, 1990, s.198 Heli Rantasen sijoitus oli alun perin 13:s, mutta Felicia Tilean jäätyä kiinni kiellettyjen aineiden käytöstä Lillakin ja Rantasen sijoitukset paranivat yhdellä.

Kymmenottelussa Petri Keskitalon menestystoiveet murenivat jo ensimmäisessä lajissa 100 metrin juoksussa, kun häntä jo aiemmin vaivannut jalkakramppi uusiutui. Keskitalo juoksi toki maaliin asti, mutta joutui keskeyttämään ottelun. Naisten seitsenottelun alku oli suomalaisittain yhtää murheellinen, kun avauslajissa 100 metrin aitajuoksussa Ragne Kytölä kaatui viimeisillä aidoilla ja joutui keskeyttämään. Myöskään Satu Ruotsalainen ei ollut terävimmässä kunnossaan, ja kun hän vielä jäi toisen ottelupäivän avaavassa pituushypyssä ilman tulosta, päätyi Ruotsalaisenkin kilpailu keskeytykseen.

Urheilijat lajeittain
Miehet
  Laji  Nimi  Kilpailu Sijoitus   Tulos 100 metriä  Turo Meriläinen  alkuerät  27  10,73 400 metriä  Ari Pinomäki  alkuerät  21  47,16 800 metriä  Ari Suhonen  alkuerät  18  1.50,25 1 500 metriä  Jari Venäläinen  alkuerät  16  3.41,23 5 000 metriä  Risto Ulmala  finaali  6  13.25,08 Harri Hänninen  finaali  8  13.28,22 10 000 metriä  Harri Hänninen  finaali  19  29.07,53 110 metrin aidat  Antti Haapakoski  välierät  11  13,78 Kai Kyllönen  alkuerät  19  14,09 400 metrin aidat  Vesa-Pekka Pihlavisto  alkuerät  22  51,59 3 000 metrin esteet  Jörgen Salo  alkuerät  17  8.27,98 20 kilometrin kävely  Kari Ahonen    14  1.28.57 50 kilometrin kävely  Valentin Kononen    6  4.03.07 Kari Ahonen    -  keskeytti korkeushyppy  Juha Isolehto  finaali  10  224 Matti Viitala  karsinta  13  224 seiväshyppy  Jani Lehtonen  finaali  -  ei tulosta  (karsinnassa 530) Petri Peltoniemi  finaali  8  540 pituushyppy  Jarmo Kärnä  finaali  5  795 Juha Kivi  karsinta  14  770 kiekonheitto  Mika Muukka  karsinta  17  58,04 Raimo Vento  karsinta  19  57,32 moukarinheitto  Juha Tiainen  finaali  9  73,70 Esa Jantunen  karsinta  17  71,60 keihäänheitto  Seppo Räty  finaali  5  82,18 Kimmo Kinnunen  finaali  8  79,00 Marko Hyytiäinen  karsinta  20  75,88 kymmenottelu  Kaj Ekman    19  7415 Petri Keskitalo    -  keskeytti

Naiset
  Laji  Nimi  Kilpailu Sijoitus   Tulos 100 metriä  Sisko Hanhijoki  välierät  9  11,54 Sanna Hernesniemi  alkuerät  19  11,86 200 metriä  Sisko Hanhijoki  välierät  12  23,42 400 metriä  Sonja Finell  alkuerät  18  53,47  3 000 metriä  Päivi Tikkanen  finaali  6  8.50,26 10 000 metriä  Päivi Tikkanen  finaali  -  keskeytti maraton  Ritva Lemettinen    9  2.39.42 400 metrin aidat  Tuija Helander  välierät  9  56,04 Anna Suurnäkki  välierät  15  57,66 4 x 100 metriä  Sari Raumala  Sisko Hanhijoki  Sanna Hernesniemi  Marja Tennivaara  finaali  -  hylättiin 4 x 400 metriä  Anna Suurnäkki  Tuija Helander  Satu Jääskeläinen  Sonja Finell  finaali  8  3.32,84 10 kilometrin kävely  Sari Essayah    5  45.10 Mirva Hämäläinen   23  55.52 pituushyppy  Ringa Ropo  finaali  8  676 keihäänheitto  Päivi Alafrantti  finaali  1  67,68 Tiina Lillak  finaali  9  58,80 Heli Rantanen  finaali  12  53,98 seitsenottelu  Ragne Kytölä   -  keskeytti Satu Ruotsalainen   -  keskeytti

Lähteet



Viitteet

Luokka: Suomi yleisurheilun Euroopan-mestaruuskilpailuissa